Diari Oficial de la Generalitat Valenciana


Sumari del DOGV 4700, del 26-02-2004 (2004/1927)

Informació pública del projecte d'urbanització i del projecte d'expropiació del col·lector d'aigües pluvials del sector 1: aprovació.
-------------------------------------------------------------------------------------------------------------------------------------

### Dades del document

Número de DOGV
:   4700

Data del DOGV
:   26-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1927


Organisme emissor
:   Ajuntament de Paterna

Tipus de document
:   Anunci

Informació pública del projecte d'urbanització i del projecte d'expropiació del col·lector d'aigües pluvials del sector 1: aprovació. [2004/Q1927]
  
L'ajuntament, en la sessió ordinària feta pel Ple el dia 29 de gener de 2004, va adoptar, entre altres, l'acord següent:
  
«9. Planejament urbanístic. Projecte d'urbanització i projecte d'expropiació col·lector d'aigües pluvials del sector 1: aprovació:
  
A) Aprovació del projecte d'urbanització complementari al projecte d'urbanització de la unitat d'execució número 1, del pla parcial del sector 1, presentat per Parques Empresariales, SL.
  
Havent-ne informat del projecte d'urbanització complementari al projecte d'urbanització de la unitat d'execució número 1, del pla parcial del sector 1, presentat per Parques Empresariales, SL, i
  
Vist que l'objecte d'este projecte consistix en la definició del traçat i de les condicions del col·lector d'aigües pluvials que donarà servici al sector 1 del Pla General d'Ordenació Urbana.
  
Vist que este projecte es presenta en compliment de l'exigència en este sentit formulada en l'acord d'aprovació del pla parcial.
  
Vist que els Servicis Tècnics Municipals han informat de la proposta plantejada, en el sentit d'optar per una de les alternatives de traçat, en concret la número 2, i que han exigit determinats condicionants en la secció del col·lector.
  
Vist que, igualment, s'aporta l'autorització de la Demarcació de Carreteres de l'Estat, en la qual s'autoritza l'execució del paral·lelisme de la carretera N-335 amb el col·lector esmentat.
  
Vist que a l'informe tècnic es fa constar que en el projecte presentat no es recull el pas subterrani, per davall de la via de titularitat estatal esmentada, i que es preveu únicament el desguàs al llit natural abans d'arribar a la carretera esmentada; atés que es considera imprescindible que es complemente el projecte presentat amb una separata que reculla expressament la solució tècnica per a este creuament i que aporte les autoritzacions de les entitats públiques que s'hi requerisquen.
  
Vist que l'import de l'execució de l'obra esmentada s'entén inclòs en l'import total de l'actuació ja aprovat en el seu dia; per la qual cosa esta obra no suposa cap increment imputable als propietaris del sector.
  
A la vista del que s'ha exposat, de l'informe emés pel cap de la Secció de Planejament Urbanístic, i del dictamen de la Comissió Informativa Permanent de Medi Ambient, Urbanisme i Servicis de data 26 de gener de 2004, el Ple, per unanimitat, acorda:
  
1. Aprovar el projecte d'urbanització complementari al projecte d'urbanització de la unitat d'execució número 1, del pla parcial del sector 1, presentat per Parques Empresariales, SL; i introduir-hi les modificacions derivades dels informes tècnics que consten a l'expedient.
  
2. Requerir a la mercantil promotora la presentació, en l'improrrogable termini de dos mesos, comptadors des de la notificació del present acord, de la separata corresponent al creuament del col·lector d'aigües pluvials amb la carretera N-335.
  
3. Notificar a les persones interessades, i exposar al públic pel termini de 15 dies, mitjançant la inserció del corresponent anunci en el Diari Oficial de la Generalitat Valenciana; i s'entendrà definitivament aprovat, si no s'hi produïxen al·legacions en este període».
  
Cosa que es publica perquè se'n prenga coneixement general i efectes.